da en da nl ca da da de es da da da da da da da da da da da es pl da en nn pl da fr es nn da da da da de da da da da da nl da en da da es nl da
Plejefamilier bør få del i regeringens inflationspakke | PLF - Plejefamiliernes Landsforening
2.9.2022 11:14:59 CEST | PLF - Plejefamiliernes Landsforening
PLF oplever et stigende pres blandt vores mange dygtige plejefamilier i Danmark. Udgifterne til fødevarer, brændstof, varme og el etc. er på himmelflugt og har været det længe.
Vores plejefamilier modtager et månedligt beløb til dækning af et anbragt barns kost, logi og andre daglige fornødenheder. Dette beløb reguleres normalt én gang årligt. I 2021-2022 steg beløbet med 1,2%. I samme periode steg fødevarerne ifølge tal fra Fødevareministeriet med 10,1%.
De fleste plejebørn har et stort behov for at blive kørt til eksempelvis fritidsinteresser, psykolog, speciallæge og særlige skoletilbud. Denne kørsel bliver almindeligvis afregnet med laveste takst. Med de stigende priser er vi nu ved at være der, hvor det koster plejefamilier penge at foretage disse nødvendige køreture.
Der var i 2020 ca. 13.500 anbragte børn. Langt over halvdelen af disse boede i plejefamilie. Anbringelse i plejefamilie er den foretrukne form, da man ved, at det er godt for børn at vokse op i en familie. Generelt har vi i Danmark rigtig mange plejefamilier, der er ildsjæle i det daglige og lever og ånder for de anbragte børn.
Inflationspakke og dækning af kørsel
PLF kan som fagforening for plejefamilier ikke længere se til, at den daglige drift trues ude i plejefamilierne. Derfor skal plejefamilierne delagtiggøres i den inflationspakke på 2 milliarder kroner, som regeringen har på finanslovsudspillet. Ud over dette er det PLF´s forventning, at plejefamilier får dækket deres kørsel med den højeste takst ude i kommunerne.
Siden PLF blev grundlagt i 1974 har vi utrætteligt brugt vores kræfter på at forbedre vilkårene for vores plejefamilierne. Som den faglige organisation, der kender området bedst og mest præcist, er vi mere bekymrede end nogensinde før. Der er kæmpe rekrutteringsproblemer på området, og når vi samtidig har plejefamilier, der bliver presset i knæ af de daglige udgifter, frygter vi, det kan føre til, at det rammer de anbragte børn.
Bremses denne udvikling ikke, samtidig med at vores medlemmer også oplever kommuner, som presser dem ned i vederlag. Lige nu har Nordfyns Kommune skrevet ud til samtlige plejefamilier, at de i løbet af denne måned vil blive indkaldt til forhandling, oplyser Morten Von Enoch. På den baggrund frygter PLF, at vi kommer til at se plejefamilier, der ufrivilligt må kaste håndklædet i ringen. Dermed oplever børnene skift i anbringelsen. Dette må ikke ske!
PLF forventer, at både regering og kommuner handler på vores bekymring. Tag os med i den kommende inflationspakke.
PLF er fagforening for og af plejefamilier i Danmark, og vi arbejder for, at plejefamiliernes vilkår konstant er i fokus.
Inge NeanderFormand for Plejefamiliernes Landsforening
Information om PLF - Plejefamiliernes Landsforening
PLF - Plejefamiliernes Landsforening
Plejefamiliernes Landsforening – en fagforening for og af plejefamilier
Vi gør, hvad vi kan for at forbedre forholdene for plejebørnene og deres familier. Vi brænder allermest for at forbedre vilkårene for plejefamilierne – fungerer en plejefamilie ikke, så mislykkes anbringelsen.
Vi ved, hvad der gør en forskel.
Følg pressemeddelelser fra PLF - Plejefamiliernes Landsforening
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra PLF - Plejefamiliernes Landsforening
SL bør arbejde sammen med PLF i stedet for at udkæmpe en faglig kamp på barnets bekostning21.9.2022 14:28:27 CEST | Pressemeddelelse
PLF har sendt et åbent brev til formand for Socialpædagogernes Landsforening Benny Andersen. Socialpædagogernes Landsforening mangler kendskab til, hvad det vil sige at være plejefamilie
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022